Coba ceritain soal Sekolah Menengah Kebangsaan Jelai, Johol dalam bahasa melayu

Sekolah Menengah Kebangsaan Jelai atau nama ringkasnya SMK Jelai, merupakan sebuah Sekolah menengah kebangsaan yang terletak di Km 17, Jalan Bahau Tampin.

Pada awal penubuhannya iaitu pada tahun 1984, Sekolah Menegah Kebangsaan Jelai Kuala Pilah, 73100 Johol, Negeri Sembilan Darul Khusus terletak dalam daerah Jempol. Sekolah ini mempunyai keluasan seluas 10 hektar. Jaraknya dari bandar Kuala Pilah ialah 25 kilometer, mana kala dari bandar Bahau pula sejauh 8 kilometer.

Tahun 1986 adalah merupakan kali pertama pelajar sekolah ini menduduki peperiksaan Sijil Rendah Pelajaran (SRP) dengan jumlah calon seramai 34 orang pelajar. Sejak penubuhannya pada tahun 1984 sehingga 1993, sekolah ini merupakan Sekolah Menengah Rendah. Pelajar-pelajar akan menyambung pelajaran ke sekolah-sekolah lain di bandar Bahau.

Namun pada sesi persekolahan 1993/1994, sekolah ini telah mempunyai tingkatan empat. Justeru, pelajar-pelajar yang berjaya dalam SRP akan meneruskan pelajaran mereka di sekolah ini tanpa perlu berpindah ke sekolah lain. Oleh yang demikian, calon sulung Sijil Pelajaran Malaysia (SPM) telah lahir pada tahun 1995.

Pada 22 Mac 2004 sekolah ini telah melakar satu lagi sejarah penting apabila dengan rasminya sekolah baharu telah diserahkan kepada pentadbiran SMK Jelai. Sekolah ini terletak kira-kira 8 km dari sekolah lama ke Tampin dengan keluasan 25 hektar. Jarak dari bandar Kuala Pilah ialah sejauh 19 kilometer, manakala dari bandar Bahau pula ialah 18 Kilometer.

Pada 7 Mei 2004 sekali lagi sejarah sekolah dicipta oleh SMK Jelai Kuala Pilah apabila pengurusan pendidikan peringkat daerahnya telah berubah dari PPD Jempol kepada PPD Kuala Pilah.

Pengurusan SMK Jelai Kuala Pilah

Pengetua : Tuan Haji Mohd Suhaidi bin Mat Junuh

Penolong Kanan : En. Mazri bin Mansor

Penolong Kanan HEM : Pn. Selamah bt Pilus

Penolong Kanan Kokurikulum: Pn. Normala bt Abu Samah (memangku)